Diari Oficial de la Generalitat Valenciana


Sumari del DOGV 769, del 23-02-1988 (1988/810623)

ORDRE de 16 de febrer de 1988, de la Conselleria d'Obres Públiques, Urbanisme i Transports, de revisió de tarifes dels transports públics regulars permanents de viatgers d'ús general per carretera.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/16/(1)/dof/vci/html**

### Dades del document

Número de DOGV
:   769

Data del DOGV
:   23-02-1988

Secció del DOGV
:   DISPOSICIONS GENERALS

Número del document
:   1988/810623


Data del document
:   16-02-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 16 de febrer de 1988, de la Conselleria d'Obres Públiques, Urbanisme i Transports, de revisió de tarifes dels transports públics regulars permanents de viatgers d'ús general per carretera.  
Les variacions que s'han produït en els costos dels transports públics regulars permanents de viatgers d'ús general per carretera des de l'última actualització de les tarifes, regulada en l'ordre d'aquesta Conselleria de 16 de març de 1987, determinen la necessitat de fer una nova revisió de les tarifes esmentades.  
Amb aquesta finalitat, i tenint en compte que la majoria dels concessionaris es troben acollides al procediment de revisió individualitzada, l'ordre present estableix els coeficients que han d'aplicar-se a la fórmula polinómica de costos de cada concessió, a l'efecte d'obtenir la tarifa usuari per a enguany.  
Quant a les concessions que no es van acollir al procediment de revisió individualitzada en els anys anteriors, de bell nou se'ls facilita el mecanisme per tal que s'hi adapten. No obstant això, per a aquestes concessions així com per a les que estiguen acollides en aquest procediment i vulguen una revisió de la seua fórmula polinómica per considerar que ha sofert modificacions substancials, l'increment de les seues tarifes usuari no podrà excedir de la mitjana d'augment que s'obtinga de l'aplicació dels coeficients a les fórmules polinómiques fixades en anys anteriors.  
Per últim, i donada la repercussió en el preu del bitllet que satisfà l'usuari, la present ordre regula les qüestions relatives a tarifes especials, suplement per aire condicionat, arredoniment i mínim de percepció.  
Per tot això, i fent ús de les atribucions que em confereixen l'article 35é de la Llei de Govern Valencià i el Decret 158/1987, de 21 de setembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.  
ORDENE:  
Article primer  
Els titulars de les concessions de serveis de transport públic regular permanent de viatgers d'ús general per carretera de competència d'aquesta Comunitat Autònoma, podran sol·licitar a la Direcció General de Transports la revisió individualitzada de les tarifes vigents a través dels següents procediments:  
1r. Les empreses concessionàries que s'hagueren acollit amb anterioritat al procediment de revisió individualitzada, sol·licitaran per a la revisió de les tarifes l'aplicació dels coeficients que s'estableixen com a annex d'aquesta Ordre a la fórmula polinómica que tinguen fixada en la seua concessió.  
2n. Les empreses concessionàries que sol·liciten per primera vegada l'establiment de la fórmula polinómica per a les tarifes o les que havent-ho fet amb anterioritat vulguen una revisió de la fórmula polinómica per considerar que aquesta ha sofert modificacions substancials, han d'adjuntar a la sol·licitud un estudi Econòmic de la concessió i un quadre de descomposisió de les costes d'aquesta, el format de la qual els serà facilitat en els Serveis Territorials de la Direcció General de Transports.  
Per a aquestes concessions es fixarà la fórmula polinómica de costos per a futures revisions. Quant a la actual revisió l'increment de les tarifes que podrà autoritzar la Direcció General de Transports no podrà excedir de la mitja d'augment que s'obtinga per a les concessions assenyalades en l'apartat 1r.  
Article segon  
En el supòsit que a una determinada concessió de les referides en l'apartat 2n de l'article anterior hi poguera correspondre un augment superior al límit que estableix l'últim paràgraf de l'esmentat apartat, la Direcció General de Transports, amb la sol·licitud prèvia i l'estudi justificatiu de la necessitat de l'increment que es pretén- per part del titular d'aquesta concessió, podrà trametre una proposta a tal efecte a la Junta Superior de Preus, si bé podrà autoritzar-ne provisionalment l'augment corresponent al límit esmentat.  
Article tercer  
Quan circumstàncies específiques ho aconsellen, les Empreses concessionàries podran sol·licitar en la petició d'increment individualizat l'aplicació de tarifes especials per als dies festius, que la Direcció General de Transports podrà autoritzar si en queda justificada suficientment l'aplicació.  
Així mateix les empreses que siguen titulars de vàries concessions, els serveis de les quals discórreguen principalment dins d'una mateixa comarca i tinguen tarifes viatger quilòmetre distintes per a cada una d'aquestes concessions, podran sol·licitar la igualació de les tarifes, sempre que l'increment mitjà de totes aquestes no supere els límits establerts anteriorment.  
Article quart  
Les empreses concessionàries que disposen de vehicles proveïts d'aire condicionat podran igualment sol·licitar un suplement tarifari per aquest concepte, per a la qual cosa presentaran juntament amb la sol·licitud la relació de vehicles dotats d'equip d'aire condicionat.  
Per al càlcul de la quantia d'aquest suplement, s'aplicarà la fórmula següent:  
Sai = 0'1041 + 0'1092  
 365  
Sai= Suplement per aire condicionat per viatger/quilòmetre.  
T= Número mitjà de dies a l'any, en els quals la temperatura màxima mitjana supera els 20 graus centígrads en el trajecte de la concessió d'acord amb les dades de l'Institut Nacional de Meteorologia.  
En els quadres de tarifes exposats al públic hauran de constar els serveis amb vehicles dotats d'aire condicionat i autoritzats per al cobrament d'un suplement tarifari per aquest concepte.  
Article cinquè  
Les empreses concessionàries disposaran d'un termini de 60 dies, a partir de l'entrada en vigor de la present Ordre, per a presentar les sol·licituds de revisió tarifària, i una vegada se'ls haja autoritzat l'augment corresponent, hauran de sotmetre a aprovació dels Serveis Territorials de la Direcció General de Transports els quadres de tarifes d'aplicació, amb tots els augments autoritzats, inclòs l'assegurança Obligatòria de Viatgers, els Impostos corresponents, així com els suplements per aire condicionat i cànons d'Estació si pertoca.  
Article sisè  
Amb la presentació dels referits quadres de tarifes les empreses concessionàries podran sol·licitar del Servei Territorial de Transports corresponent l'arrodoniment del preu total per a tots els bitllets.  
Aquest arredoniment es realitzarà per excés o per defecte al múltiple de cinc pessetes més pròxim segons corresponga, i en cap cas suposarà cap variació en les tarifes base autoritzades en cada concessió.  
Article setè  
Com a conseqüència del que disposen els articles anteriors, el mínim de percepció queda fixat en cinquanta pessetes.  
DISPOSICIONS FINALS  
Primera  
Queda derogada l'Ordre de 16 de març de 1987 i totes aquelles disposicions d'igual o inferior rang que s'oposen al que estableix aquesta Ordre.  
Segon  
La Direcció General de Transports dictarà les instruccions que calguen per a l'execució i el desplegament d'aquesta Ordre, que entrarà en vigor l'endemà de la publicació en el Diari Oficial de la Generalitat Valenciana.  
València, 16 de febrer de 1988.  
El Conseller d'Obres Públiques, Urbanisme i Transports, RAFAEL BLASCO I CASTANY  
ANNEX  
COEFICIENTS A APLICAR A LA FÓRMULA POLINÒMICA.  
Mà d'obra 1'0500  
Amortització 1'0569  
Financers 1'0263  
Assegurances 1'3120  
Reparació i Conservació 1'0541  
Carburants i Lubricants 1'0000  
Pneumàtics 1'0554  
Autopistes 1'0500  
Diversos 1'0300


Còpia Permalink ELI